CELEX: 21995A1230(28)
Language: el
Date: 1995-12-22 00:00:00
Title: Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Χιλής κατ' εφαρμογή του άρθρου XXIV παράγραφος 6

Avis juridique important

|

21995A1230(28)

Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Χιλής κατ' εφαρμογή του άρθρου XXIV παράγραφος 6  

Επίσημη Εφημερίδα αριθ. L 334 της 30/12/1995 σ. 0046 - 0046

ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Χιλής κατ' εφαρμογή του άρθρου XXIV παράγραφος 6 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΧΙΛΗ,ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογή του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, καιΕΠΙΘΥΜΩΝΤΑΣ περαιτέρω να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και της Χιλής,ΣΥΜΦΩΝΟΥΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:Α. Η Ευρωπαϊκή Κοινότητα θα ενσωματώσει στον νέο της πίνακα CLX για το τελωνειακό έδαφος της ΕΚ των 15, τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε από τον πίνακα της Ευρωπαϊκής Κοινότητας που επισυνάπτεται στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).Β. Προκειμένου να ολοκληρωθούν επιτυχώς οι διεξαγόμενες διαπραγματεύσεις επί γεωργικών θεμάτων κατ' εφαρμογή του άρθρου XXIV παράγραφος 6 της ΓΣΔΕ, συμφωνήθηκαν τα ακόλουθα:- 0808 10 99 νωπά μήλα (1 Απριλίου 31 Ιουλίου): μείωση του τελικού δασμολογικού συντελεστή κατά 50 % (από 3 % σε 1,5 %),- 0808 20 33 νωπά αχλάδια (1 30 Απριλίου και 1 15 Ιουλίου): μείωση του τελικού δασμολογικού συντελεστή κατά 50 % (από 2,5 % σε 1,3 %),- 0813 30 00 αποξηραμένα μήλα: μείωση του τελικού δασμολογικού συντελεστή κατά 50 % (από 6,4 % σε 3,2 %),- 0813 40 92 άλλα αποξηραμένα φρούτα: μείωση του τελικού δασμολογικού συντελεστή κατά 50 % (από 4,8 % σε 2,4 %),- προστίθενται 1 510 τόνοι στην ποσότητα που έχει ορισθεί για τη Χιλή βάσει της κοινοτικής δασμολογικής ποσόστωσης για το πρόβειο κρέας.Η Χιλή αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.Γ. Επίσης συμφωνήθηκαν τα εξής:- 2301 20 00 άλευρα από ψάρια: μείωση του δασμολογικού συντελεστή σε μηδέν.Δ. Τελικές διατάξεις:Η παρούσα συμφωνία αρχίζει να ισχύει την ημέρα της υπογραφής της.Με αίτηση εκατέρου μέρους, πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.Υπεγράφη στις Βρυξέλλες, στις είκοσι δύο Δεκεμβρίου του έτους χίλια εννιακόσια ενενήντα πέντε.Για την κυβέρνηση της ΧιλήςΕξ ονόματος του Συμβουλίου της Ευρωπαϊκής Ένωσης